CELEX: 62013TN0479
Language: lt
Date: 2013-09-03 00:00:00
Title: Byla T-479/13: 2013 m. rugsėjo 3 d. pareikštas ieškinys byloje Marchiani prieš Parlamentą

16.11.2013   
            
            
               LT
            
            
               Europos Sąjungos oficialusis leidinys
            
            
               C 336/26
            
         2013 m. rugsėjo 3 d. pareikštas ieškinys byloje Marchiani prieš Parlamentą
   
   (Byla T-479/13)
   2013/C 336/56
   Proceso kalba: prancūzų
   
      Šalys
   
   
      Ieškovas: Jean-Charles Marchiani (Tulonas, Prancūzija), atstovaujamas advokato C.-S. Marchiani
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2013 m. liepos 4 d. generalinio sekretoriaus sprendimą,
            
         
               —
            
            
               panaikinti 2013 m. liepos 5 d. debeto avizą,
            
         
               —
            
            
               priteisti iš Europos Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiame ieškinyje ieškovas ginčija Europos Parlamento sprendimą išieškoti sumas, kurias ieškovas 2001–2004 m. gavo kaip Parlamento nario padėjėjo išmokas.
   Grįsdamas ieškinį ieškovas remiasi šešiais pagrindais.
   
               1)
            
            
               Pirmasis ieškinio pagrindas susijęs su procedūriniu pažeidimu, nes 2013 m. liepos 4 d. Parlamento generalinio sekretoriaus sprendimas prieštarauja Europos Parlamento biuro 2008 m. gegužės 19 d. ir liepos 9 d. sprendimui dėl Europos Parlamento narių statuto įgyvendinimo taisyklių ir rungimosi bei teisės į gynybą užtikrinimo principams.
            
         
               2)
            
            
               Antrasis ieškinio pagrindas susijęs su klaidingu Parlamento narių išlaidų kompensavimo ir išmokų mokėjimo taisyklių (IKIM taisyklių) taikymu.
            
         
               3)
            
            
               Trečiasis ieškinio pagrindas susijęs su byloje pateiktų įrodymų vertinimo klaida.
            
         
               4)
            
            
               Ketvirtasis ieškinio pagrindas susijęs su tuo, kad priimdamas 2013 m. liepos 4 d. sprendimą Europos Parlamento generalinis sekretorius buvo šališkas.
            
         
               5)
            
            
               Penktasis ir šeštasis ieškinio pagrindai susiję su reikalavimų grąžinti išieškotinas sumas senaties terminu.